ประกาศคณะกรรมการองค์การเพื่อการปฏิรูปประกาศคณะกรรมการองค์การเพื่อการปฏิรูประบบสถาบันการเงินเรื่อง หลักเกณฑ์เงื่อนไข และวิธีการขายทรัพย์สินประเภทศิลปวัตถุ วัตถุมงคลเหรียญ ธนบัตร และวัตถุมีค่าของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน๕๖ ราย อาศัยอำนาจตามความในมาตรา ๑๖ (๓)แห่งพระราชกำหนดการปฏิรูประบบสถาบันการเงิน พ.ศ. ๒๕๔๐คณะกรรมการองค์การเพื่อการปฏิรูประบบสถาบันการเงินจึงกำหนดหลักเกณฑ์ เงื่อนไขและวิธีการขายทรัพย์สินประเภท ศิลปวัตถุ วัตถุมงคล เหรียญ ธนบัตร และวัตถุมีค่าของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน ๕๖ ราย ดังต่อไปนี้ข้อ ๑คำนิยามในประกาศนี้เว้นแต่ข้อความจะแสดงเป็นอย่างอื่นปรส. หมายความว่า องค์การเพื่อการปฏิรูประบบสถาบันการเงินสถาบันการเงิน หมายความว่า สถาบันการเงินที่คณะกรรมการปรส. พิจารณาแล้วเห็นว่าไม่อาจแก้ไขหรือฟื้นฟูฐานะหรือการดำเนินการได้และได้ตั้งคณะกรรมการเพื่อดำเนินการแทนสถาบันดังกล่าวพรก. หมายความว่า พระราชกำหนดการปฏิรูประบบสถาบันการเงิน พ.ศ.๒๕๔๐คณะกรรมการตามมาตรา ๓๐ หมายความว่าคณะกรรมการที่คณะกรรมการ ปรส. ได้ตั้งขึ้นตามมาตรา ๓๐ แห่ง พรก. เพื่อดำเนินการแทนสถาบันการเงินได้ทุกประการและทำการชำระบัญชีของสถาบันการเงินประธานกรรมการตามมาตรา ๓๐ หมายความว่าประธานของคณะกรรมการตามมาตรา ๓๐คณะอนุกรรมการ หมายความว่าคณะอนุกรรมการจำหน่ายทรัพย์สินประเภทศิลปวัตถุ วัตถุมงคล เหรียญ ธนบัตรและวัตถุมีค่า ที่ได้รับการแต่งตั้งโดย ปรส.ศิลปวัตถุ หมายความว่า วัตถุที่มีคุณค่าทางศิลปะ เช่นภาพวาด ภาพถ่าย ภาพพิมพ์ ภาพจำลอง รูปปั้น รูปแกะสลัก รูปหล่อ รูปจำลอง เป็นต้นและให้รวมถึงอุปกรณ์และสิ่งประกอบของวัตถุดังกล่าวด้วยวัตถุมงคล หมายความว่า วัตถุที่เป็นสิ่งเคารพและสักการะของบุคคลเหรียญ หมายความว่า เหรียญกษาปณ์ที่ระลึกเหรียญที่ระลึกซึ่งผลิตในวโรกาสหรือโอกาสพิเศษเหรียญกษาปณ์เก่าที่เลิกใช้หรือหยุดผลิตแล้ว หรือเหรียญที่มีลักษณะพิเศษอันเป็นที่นิยมของนักสะสมธนบัตร หมายความว่า ธนบัตรที่ระลึกซึ่งผลิตในวโรกาสหรือโอกาสพิเศษธนบัตรเก่าที่เลิกใช้หรือหยุดผลิตแล้วหรือธนบัตรที่มีลักษณะพิเศษอันเป็นที่นิยมของนักสะสม เช่นฉบับที่มีเลขเดียวกันหรือเรียงกัน เป็นต้นวัตถุมีค่า หมายความว่าของเก่าหรือของอันเป็นที่นิยมของนักสะสม หรือทรัพย์สินที่มีคุณค่าหรือราคาซึ่งมิได้รวมอยู่ในความหมายของศิลปวัตถุวัตถุมลคล เหรียญ ธนบัตร เช่น อัญมณี เครื่องเงิน เครื่องทอง เขาสัตว์ กระจกประดับเครื่องแก้วเจียระไน นาฬิกาเก่า เป็นต้นประมูล หมายความว่าจัดให้มีการประมูลโดยวิธีขายทอดตลาดหรือแข่งขันราคาขาย หมายความว่า การขายตามวิธีการที่กำหนดไว้ในประกาศนี้ผู้ทำการ หมายความว่าผู้ดำเนินการจัดประมูลหรือผู้ที่จัดให้มีการแข่งขันราคาตามหลักเกณฑ์ เงื่อนไขและวิธีการในประกาศนี้ผู้ประมูล หมายความว่าผู้เข้าร่วมการประมูลหรือผู้เข้าร่วมการแข่งขันราคาผู้ซื้อ หมายความว่า ผู้ที่ประมูลได้หรือแข่งขันราคาได้ราคาขาย หมายความว่า ราคาที่ตกลงขายให้แก่ผู้ซื้อราคากลาง หมายความว่า ราคาที่กำหนดโดยผ่านการพิจารณาของคณะอนุกรรมการโดยคำนึงถึงราคาตามบัญชี ราคาทุน ราคาตลาด คุณค่าทางศิลปะ และคุณค่าอันควรตามประเพณีนิยมของทรัพย์สินนั้นๆ เป็นเกณฑ์ประกอบ ราคาดังกล่าวต้องได้รับความเห็นชอบจากประธานกรรมการตามมาตรา ๓๐ก่อนทำการประมูล หรือเป็นราคาที่กำหนดขึ้นตามข้อ ๔.๑.๔ หรือ ๔.๒.๕ แล้วแต่กรณีข้อ ๒หลักเกณฑ์การขายทรัพย์สินประเภทศิลปวัตถุ วัตถุมงคล เหรียญ ธนบัตรและวัตถุมีค่าของสถาบันการเงินจะกระทำได้โดยวิธีเปิดประมูลโดยเปิดเผยหรือแข่งขันราคา และให้ ปรส. ได้รับค่าธรรมเนียมในอัตราร้อยละ ๑ ของราคาที่ขายได้สถาบันการเงินที่จะขายทรัพย์สินต้องประกาศลงหนังสือพิมพ์อย่างน้อย ๑ ฉบับ เพื่อแจ้งวัน เวลาสถานที่และวิธีประมูลก่อนวันประมูลภายในระยะเวลาตามสมควรประธานกรรมการตามมาตรา ๓๐ ต้องพิจารณาให้ความเห็นชอบรายการทรัพย์สินและราคากลางของทรัพย์สินที่จะทำการประมูลหรือแข่งขันราคาก่อนทำการประมูลข้อ ๓เงื่อนไข๓.๑ ผู้ทำการ๓.๑.๑ ผู้ทำการจะต้องเป็นบุคคลหรือนิติบุคคลดังต่อไปนี้(๑) ผู้ได้รับอนุญาตให้ประกอบอาชีพการขายทอดตลาดและค้าของเก่าตามกฎหมายว่าด้วยการควบคุมการขายทอดตลาดและค้าของเก่าและ/หรือ ผู้ได้รับอนุญาตให้ทำการค้าโบราณวัตถุหรือศิลปวัตถุที่ไม่ได้ห้ามทำการค้าตามกฎหมายว่าด้วยโบราณสถาน โบราณวัตถุศิลปวัตถุ และพิพิธภัณฑสถานแห่งชาติ และ/หรือ กฎหมายอื่นที่เกี่ยวข้อง แล้วแต่กรณีและได้วางหลักประกันการประมูลตามเกณฑ์ที่ ปรส. กำหนด(๒) สถาบันการเงินเจ้าของทรัพย์สินโดยประธานกรรมการตามมาตรา๓๐ อาจมอบหมายให้บุคคลหรือนิติบุคคลเป็นผู้ทำการแทนสถาบันการเงินนั้น ทั้งนี้ เป็นไปตามบทบัญญัติของกฎหมาย๓.๑.๒ ผู้ทำการตามข้อ ๓.๑.๑ (๑) จะมีสิทธิได้รับค่าจ้างค่าธรรมเนียม ค่านายหน้าหรือค่าตอบแทนจากการทำการประมูลทรัพย์สินให้กับสถาบันการเงิน ตามที่ระบุในประกาศนี้เท่านั้น๓.๑.๓ผู้ทำการต้องจัดระบบรักษาความปลอดภัยและประกันภัยตามสภาพแห่งทรัพย์สินโดยผู้ทำการเป็นผู้รับภาระค่าใช้จ่ายระบบรักษาความปลอดภัย ค่าประกันภัย รวมทั้งค่าขนส่งด้วย๓.๑.๔ให้สถาบันการเงินเป็นผู้ว่าจ้างผู้ทำการโดยประธานกรรมการตามมาตรา ๓๐เป็นผู้ลงนามในสัญญาจ้าง หรือเป็นผู้มอบหมายผู้ทำการแทน๓.๑.๕ผู้ทำการต้องพิจารณาให้พนักงานเจ้าหน้าที่ที่มีอำนาจของทางราชการเข้าตรวจทรัพย์สินก่อนการประมูลว่าทรัพย์สินดังกล่าวสามารถนำออกประมูลได้หรือไม่ตามกฎหมายว่าด้วยโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ กฎหมายว่าด้วยการสงวนและคุ้มครองสัตว์ป่าและกฎหมายอื่นที่เกี่ยวข้องกับทรัพย์สินที่จะประมูล แล้วแต่กรณีเพื่อให้เป็นไปตามบทบัญญัติแห่งกฎหมาย๓.๒ ผู้ประมูลและผู้ซื้อ๓.๒.๑ ผู้ประมูลอาจเป็นบุคคลธรรมดาหรือนิติบุคคลก็ได้แต่ต้องมิใช่บุคคลดังต่อไปนี้(๑) เป็นกรรมการ อนุกรรมการ ที่ปรึกษา พนักงานของ ปรส.รวมถึงผู้ปฏิบัติงานให้แก่ ปรส.(๒) เป็นกรรมการตามมาตรา ๓๐ ของสถาบันการเงินนั้น(๓) เป็นผู้จัดการเฉพาะกิจหรือที่ปรึกษาเฉพาะกิจของสถาบันการเงินนั้น(๔) ผู้ทำการหรือตัวแทนของผู้ทำการ๓.๒.๒ผู้ประมูลมีสิทธิตรวจสอบสภาพทรัพย์สินได้ตามประเพณีปฏิบัติของการประมูลหรือตามที่คณะอนุกรรมการเห็นสมควร แต่ต้องไม่ทำให้ทรัพย์สินนั้นเสียหายหรือเสื่อมค่าลง๓.๒.๓ ผู้ประมูลมีสิทธิได้รับข้อมูลเกี่ยวกับทรัพย์สินจากผู้ทำการก่อนการประมูลการประมูลเป็นไปตามสภาพของทรัพย์สินไม่ว่าจะเห็นประจักษ์หรือไม่โดยสถาบันการเงินและผู้ทำการไม่รับรองและไม่รับผิดชอบต่อการรอนสิทธิสภาพของทรัพย์สิน และข้อมูลที่ผู้ทำการได้แสดงไว้๓.๒.๔ ผู้ซื้อต้องเป็นผู้รับผิดชอบแต่ผู้เดียวซึ่งค่าธรรมเนียมภาษีค่าขนส่ง รวมทั้งค่าใช้จ่ายอื่นใดที่เกี่ยวข้องกับการส่งมอบและการรับมอบรวมทั้งการโอนและการรับโอนกรรมสิทธิ์ของทรัพย์สิน๓.๒.๕ ผู้ซื้อต้องรับมอบทรัพย์สินให้เสร็จสิ้นภายในเวลา ๔วันทำการ นับจากวันที่สถาบันการเงินนั้นได้รับชำระราคาขายครบถ้วนแล้วหากเกินกำหนดเวลาดังกล่าวให้ผู้ทำการหรือสถาบันการเงิน แล้วแต่กรณีมีสิทธิเรียกค่าเสียหายจากการผิดนัดในอัตราร้อยละ ๑๐ ของราคาขาย แต่ไม่เกิน ๕๐๐บาท ต่อรายการต่อวัน โดยผู้ทำการหรือสถาบันการเงินนั้นจะไม่รับผิดชอบต่อความชำรุดบกพร่องการสูญหาย และ/หรือ ความเสียหายใด ๆ ที่เกี่ยวกับทรัพย์สินดังกล่าวอย่างไรก็ตาม หากผู้ซื้อไม่มารับมอบทรัพย์สินไม่ว่าด้วยเหตุใด ๆ รวมทั้งเหตุสุดวิสัยภายในกำหนด ๓๐ วันนับจากวันที่ชำระราคาขายครบถ้วน ให้ถือว่าผู้ซื้อได้สละสิทธิในทรัพย์สินนั้นและไม่ติดใจเรียกร้องเอาคืนเงินที่ชำระแล้วทั้งหมด รวมทั้งยินยอมให้สถาบันการเงินมีสิทธินำทรัพย์สินนั้นออกประมูลใหม่๓.๒.๖ผู้ประมูลมีหน้าที่ต้องปฏิบัติตามกฎหมายที่เกี่ยวกับทรัพย์สินที่เข้าประมูล เช่นกฎหมายว่าด้วยโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ และกฎหมายว่าด้วยการสงวนและคุ้มครองสัตว์ป่าเป็นต้น๓.๓[๑]ราคาที่ประมูลขายจะต้องไม่ต่ำกว่าราคากลาง๓.๔ ค่าจ้าง ค่าธรรมเนียม ค่านายหน้า หรือ ค่าตอบแทน๓.๔.๑ ปรส. มีสิทธิได้รับค่าธรรมเนียมโดยสถาบันการเงินเจ้าของทรัพย์สินต้องโอนเงินค่าธรรมเนียมในอัตราร้อยละ ๑ ของราคาที่ขายได้เข้าบัญชีธนาคารของปรส. ภายใน ๗ วัน นับแต่วันที่สถาบันการเงินได้รับเงินจากผู้ซื้อครบถ้วน๓.๔.๒[๒]สถาบันการเงินเจ้าของทรัพย์สินต้องชำระค่าจ้าง ค่าธรรมเนียม ค่านายหน้าหรือค่าตอบแทนการดำเนินการให้แก่ผู้ทำการตามข้อ ๓.๑.๑ (๑) ตามอัตราที่คณะอนุกรรมการกำหนดโดยความเห็นชอบของประธานกรรมการตามมาตรา๓๐ทั้งนี้ ปรส./ประธานกรรมการตามมาตรา ๓๐อาจกำหนดให้ผู้ทำการได้รับค่าจ้าง ค่าธรรมเนียม ค่านายหน้าหรือค่าตอบแทนโดยวิธีการอื่น โดยจะประกาศวิธีการดังกล่าวก่อนวันประมูลข้อ ๔ วิธีการ๔.๑ วิธีประมูล๔.๑.๑ ผู้ทำการจะเปิดทำการประมูลตามวันและเวลาประมูลของผู้ทำการและ/หรือ ตามวันและเวลาประมูลที่ ปรส. กำหนด แล้วแต่กรณีโดยผู้ทำการจะประกาศหลักเกณฑ์ เงื่อนไขและวิธีการประมูลทรัพย์สินของสถาบันการเงินในที่เปิดเผยณ สถานที่ทำการประมูลให้ผู้ประมูลทุกรายทราบก่อนเริ่มการประมูลและให้ถือว่าผู้ประมูลทุกรายรับทราบและตกลงยินยอมกับหลักเกณฑ์เงื่อนไข และวิธีการประมูลที่กำหนดในประกาศนี้ทุกประการ๔.๑.๒ ให้เริ่มการประมูลจากราคากลาง๔.๑.๓ กรณีที่มีผู้ประมูลเสนอราคามากกว่า ๑ รายผู้ทำการจะปรับราคาขึ้นครั้งละไม่ต่ำกว่าร้อยละ ๑๐ ของราคากลาง หรือตามอัตราที่คณะอนุกรรมการกำหนดโดยความเห็นชอบของประธานกรรมการตามมาตรา๓๐ จนกว่าจะมีผู้ประมูลเสนอราคาสูงสุดรายสุดท้าย และเมื่อผู้ทำการแสดงความตกลงด้วยการเคาะขายหรือให้สัญญาณหรือด้วยกิริยาอื่นอย่างหนึ่งอย่างใดตามจารีตประเพณีในการประมูลให้ถือว่าผู้ประมูลที่เสนอราคาสูงสุดรายสุดท้ายเป็นผู้ซื้อ๔.๑.๔ กรณีที่ไม่มีผู้ประมูลเสนอราคาหรือไม่มีผู้ประมูลเสนอราคาในการขายทรัพย์สินซ้ำตามข้อ ๔.๒.๕เป็นเหตุให้ผู้ทำการไม่สามารถแสดงความตกลงด้วยการเคาะขายหรือให้สัญญาณหรือด้วยกิริยาอื่นอย่างหนึ่งอย่างใดตามจารีตประเพณีในการประมูล ให้ผู้ทำการนำทรัพย์สินนั้นเสนอต่อคณะอนุกรรมการเพื่อพิจารณาราคากลางอีกครั้งโดยราคากลางใหม่ต้องได้รับความเห็นชอบจากประธานกรรมการตามมาตรา ๓๐และให้ผู้ทำการนำทรัพย์สินนั้นออกประมูลใหม่๔.๒[๓]วิธีการชำระราคาเว้นแต่ ปรส. โดยความเห็นชอบของประธานกรรมการตามมาตรา ๓๐จะเห็นสมควรเป็นอย่างอื่น๔.๒.๑ กรณีที่ทรัพย์สินราคาไม่เกิน ๑๐,๐๐๐ บาทต่อรายการผู้ซื้อต้องชำระราคาเป็นเงินสดหรือบัตรเครดิตโดยผู้ซื้อเป็นผู้รับผิดชอบค่าธรรมเนียมการใช้บัตร หรือเช็คธนาคาร (แคชเชียร์เช็ค)หรือวิธีการอื่นที่ ปรส. อนุญาตเป็นรายกรณี ทั้งจำนวนในวันที่ประมูลได้๔.๒.๒ กรณีที่ทรัพย์สินราคาสูงกว่า ๑๐,๐๐๐ บาทต่อรายการให้ผู้ซื้อทำสัญญาซื้อขายและวางมัดจำเป็นเงินสดหรือบัตรเครดิตโดยผู้ซื้อเป็นผู้รับผิดชอบค่าธรรมเนียมการใช้บัตร หรือเช็คธนาคาร(แคชเชียร์เช็ค) หรือวิธีการอื่นที่ ปรส. อนุญาตเป็นรายกรณี ซึ่งมีมูลค่าไม่น้อยกว่าร้อยละ๒๐ ของราคาขาย แต่ต้องไม่น้อยกว่า ๕,๐๐๐ บาท และผู้ทำการตามข้อ ๓.๑.๑ (๑)จะต้องนำเงินดังกล่าวเข้าบัญชีธนาคารของสถาบันการเงินที่เป็นเจ้าของทรัพย์สินภายในวันทำการแรกของธนาคารนับจากวันที่ประมูลได้พร้อมทั้งนำส่งหลักฐานการโอนเงินแก่สถาบันการเงินนั้นโดยไม่ชักช้า๔.๒.๓ ภายใน ๗ วันทำการของธนาคารนับจากวันที่ประมูลได้ผู้ซื้อต้องชำระราคาส่วนที่เหลือทั้งหมดของราคาขายโดยโอนเงินเข้าบัญชีธนาคารของสถาบันการเงินเจ้าของทรัพย์สินที่ผู้ทำการได้แจ้งไว้พร้อมนำส่งหลักฐานการโอนเงินแก่สถาบันการเงินนั้นโดยไม่ชักช้าหากเกินกำหนดเวลาดังกล่าวให้ถือว่าผู้ซื้อยินยอมให้สถาบันการเงินมีสิทธิเรียกเก็บค่าเสียหายจาการผิดนัดในอัตราร้อยละ๑.๕ ของราคาขายต่อทรัพย์สินหนึ่งรายการต่อวัน หรือตามอัตราที่จะได้กำหนดขึ้นโดยความเห็นชอบของประธานกรรมการตามมาตรา๓๐ และได้ประกาศให้ทราบล่วงหน้าอย่างไรก็ตามหากผู้ซื้อไม่ชำระเงินตามวรรคก่อนไม่ว่าด้วยเหตุใด ๆ รวมทั้งเหตุสุดวิสัยภายใน ๓๐วันนับจากวันที่ประมูลได้ ให้ถือว่าผู้ซื้อได้สละสิทธิในทรัพย์สินนั้น และไม่ติดใจเรียกร้องเอาคืนเงินที่ชำระแล้วทั้งหมด๔.๒.๔กรณีที่ผู้ซื้อมิได้ชำระราคาส่วนที่เหลือและมิได้แจ้งเหตุขัดข้องอันเป็นกรณีสุดวิสัยแก่ผู้ทำการภายในระยะเวลาที่กำหนดในข้อ๔.๒.๓ วรรคแรก ให้สถาบันการเงินมีสิทธิริบเงินมัดจำได้ โดยชำระค่าจ้างค่าธรรมเนียม ค่านายหน้าหรือค่าตอบแทนตามที่ระบุไว้ในข้อ ๓.๔.๒ แก่ผู้ทำการ๔.๒.๕ ในกรณีที่ผู้ซื้อไม่ปฏิบัติตามข้อ ๔.๒.๒ หรือ ๔.๒.๓และไม่ได้แจ้งเหตุขัดข้องตามข้อ ๔.๒.๔ ให้ถือว่าผู้ซื้อได้สละสิทธิในทรัพย์สินนั้นและยินยอมให้ผู้ทำการนำทรัพย์สินนั้นออกขายซ้ำอีกครั้งโดยให้ใช้ราคากลางใหม่ที่ผ่านการพิจารณาได้รับความเห็นชอบจากประธานกรรมการตามมาตรา๓๐ข้อ ๕การอื่นใดที่มิได้ระบุไว้ในประกาศนี้ ให้สถาบันการเงินเสนอต่อคณะกรรมการปรส. เพื่อพิจารณาข้อ ๖[๔]ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๓ มีนาคม พ.ศ. ๒๕๔๑อมเรศ ศิลาอ่อนประธานกรรมการองค์การเพื่อการปฏิรูประบบสถาบันการเงินประกาศคณะกรรมการองค์การเพื่อการปฏิรูประบบสถาบันการเงินเรื่อง หลักเกณฑ์ เงื่อนไข และวิธีการขายทรัพย์สินประเภทศิลปวัตถุ วัตถุมลคลเหรียญ ธนบัตร และวัตถุมีค่า ของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน๕๖ ราย ฉบับแก้ไขเพิ่มเติม[๕]พัสสน/จัดทำ๒๒ ตุลาคม ๒๕๕๒โชติกานต์/ปรับปรุง๑๗ พฤษภาคม ๒๕๕๙[๑] ข้อ ๓.๓แก้ไขเพิ่มเติมโดยประกาศคณะกรรมการองค์การเพื่อการปฏิรูประบบสถาบันการเงินเรื่อง หลักเกณฑ์ เงื่อนไข และวิธีการในการขายทรัพย์สินประเภทศิลปวัตถุ วัตถุมลคลเหรียญ ธนบัตร และวัตถุมีค่า ของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน๕๖ รายฉบับแก้ไขเพิ่มเติม[๒] ข้อ ๓.๔.๒แก้ไขเพิ่มเติมโดยประกาศคณะกรรมการองค์การเพื่อการปฏิรูประบบสถาบันการเงิน เรื่องหลักเกณฑ์ เงื่อนไข และวิธีการในการขายทรัพย์สินประเภทศิลปวัตถุ วัตถุมลคล เหรียญธนบัตร และวัตถุมีค่า ของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน๕๖ รายฉบับแก้ไขเพิ่มเติม[๓] ข้อ ๔.๒แก้ไขเพิ่มเติมโดยประกาศคณะกรรมการองค์การเพื่อการปฏิรูประบบสถาบันการเงินเรื่อง หลักเกณฑ์ เงื่อนไข และวิธีการในการขายทรัพย์สินประเภทศิลปวัตถุ วัตถุมลคลเหรียญ ธนบัตร และวัตถุมีค่า ของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้จำนวน๕๖ รายฉบับแก้ไขเพิ่มเติม[๔] ราชกิจจานุเบกษา เล่ม ๑๑๕/ตอนพิเศษ ๒๓ ง/หน้า ๑๑/๑๘ มีนาคม ๒๕๔๑[๕] ราชกิจจานุเบกษา เล่ม ๑๑๕/ตอนพิเศษ ๕๔ ง/หน้า ๓๗/๓๐ มิถุนายน ๒๕๔๑